Sompting

Sompting er en landsby og et verdslig sogn i kystdistriktet Adur i grevskapet West Sussex i England. Landsbyen er lokalisert mellom Lancing og Worthing, vet foten av sørhellingen til nasjonalparken South Downs. I henhold til folketellingen i 2011 bor det 8 561 innbyggere i landsbyen og sognet.«Key Statistics; Quick Statistics: Population Density» , United Kingdom Census 2011, Office for National Statistics

 Historie 
På nordenden av landsbyen ved Park Brow eksisterte det fra bronsealderen og til jernalderen i romersk tid eksisterte det en bosetning. Den varte fram til dens bygninger ble brent ned en gang rundt år 270, muligens av saksiske eller frankiske pirater. Det er mulig at innbyggerne flyttet seg herfra til relativ trygghet ved bygdeborgen ved Cissbury Ring.

Landsbyen Sompting er nevnt i Domesday Book (1086) som Sultinges. Navnet antas å være angelsaksisk opprinnelse, en sammensetning av Sompt + ingas i betydningen «beboerne ved myra». Sognekirken, viet jomfru Maria, er fra angelsaksisk tid, og har et uvanlig tårn av typen som på engelsk kalles rhenish helm, «rhinsk hjelm».«Detailed Record: The Parish Church of St Mary, Church Lane, Sompting, Adur, West Sussex» , Images of England. English Heritage. 2007. Den ble reist omkring 960, og senere noe endret av normannerne da William de Braose ga den til tempelridderne på 1100-tallet. Hudson, T.P., red. (1980): «Bramber Rape (Southern Part). Sompting» i: A History of the County of Sussex: bind 6, del. Victoria County History of Sussex. British History Online. s. 53–64. På 1400-tallet ble den gitt til johannitterne. 

Bygningen Sompting Abbots var opprinnelig en herregård fra normannisk tid. Sompting Abbotts Preparatory School    Den nåværende bygningen er resultatet av ombygging, formet av Philip Charles Hardwick, som var ferdig i 1856, og den brukes som skole. Navnet kommer av et den var eid av abbeden av Fecamp i Normandie, og senere av abbeden av Syon Abbey i Middlesex. I 1248 hadde abbeden av Fecamp også et fengsel i landsbyen. Caroline av Braunschweig, Georg IVs gemalinne, bodde der i 1814 da hun var på vei til kontinentet. 

Et hus som tilhørte eventyreren Edward Trelawny (1792–1881), forfatter og en venn av poeten Percy Bysshe Shelley, er også i landsbyen. I tolv år og fram til sin død bodde han her. May, John Harris (1992): «Edward John Trelawny (1792 - 1881)», Lancing and Sompting

Sompting Rectory, prestegården, er i sin nåværende form fra 1791, men også denne bygningen går lenger tilbake. Den var i Tempelriddernes eie fra 1154, og ble gitt videre til johannitterne på 1400-tallet. Under den andre verdenskrig var det en krigsfangeleir på eiendommen. 

Menighetssalen, Parish Hall, ble opprinnelig bygget som et studierom i 1889 av H.P. Crofts, eieren av Sompting Abbots. Landsbyens metodistkirke ble reist i 1887. 

Sognet omfatter også Beggars Bush, Upper Cokeham og Lower Cokeham.

 Referanser 

 Eksterne lenker 


 Sompting Parish Council
 Sompting Estate
 Adur & Worthing Council

Kategori:Landsbyer i West Sussex
Kategori:Domesday Book